Up-785/19, Up-907/19
Natisni
Opravilna št.:
Up-785/19, Up-907/19
Datum odločitve:
29. 11. 2022
ECLI:
ECLI:SI:USRS:2022:Up.785.19
Akt:
Ustavna pritožba zoper sklep Višjega sodišča v Ljubljani št. I Cp 117/2019 z dne 13. 5. 2019 in zoper sklep Okrajnega sodišča v Ljubljani št. II D 2053/2014 z dne 11. 7. 2018
Izrek:
Postopka za preizkus ustavnih pritožb zoper sklep Višjega sodišča v Ljubljani št. I Cp 117/2019 z dne 13. 5. 2019 in zoper sklep Okrajnega sodišča v Ljubljani št. II D 2053/2014 z dne 11. 7. 2018
se ustavita
.
Geslo:
1.5.51.1.4 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka.
Pravna podlaga:
Člen 55.b.3, Zakon o Ustavnem sodišču [ZUstS]
Vrsta zadeve:
ustavna pritožba
Vrsta akta:
posamični akt
Vlagatelj:
Alexander von Thurn Taxis, LL. M., Ljubljana
Datum vloge:
9. 7. 2019
Vrsta odločitve:
sklep
Vrsta rešitve:
ustavitev
Dokument:
US33437
Dokument v PDF obliki:
Up-785-19, Up-907-19.pdf
112 KB
Prenesite datoteko
Up-785/19-20
Up-907/19-21
29. 11. 2022
SKLEP
Senat Ustavnega sodišča je v postopkih za preizkus ustavnih pritožb, ki ju je vložil Alexander von Thurn Taxis, LL. M., Ljubljana, na seji 29. novembra 2022
sklenil:
Postopka za preizkus ustavnih pritožb zoper sklep Višjega sodišča v Ljubljani št. I Cp 117/2019 z dne 13. 5. 2019 in zoper sklep Okrajnega sodišča v Ljubljani št. II D 2053/2014 z dne 11. 7. 2018
se ustavita
.
OBRAZLOŽITEV
1. Pritožnik vlaga ustavni pritožbi zoper sklep Višjega sodišča, s katerim je to sodišče zavrglo pritožnikovo pritožbo, in zoper prvostopenjski sklep o prekinitvi postopka. Z izpodbijanima odločitvama naj bi mu bile kršene pravice iz 14., 21., 22., 23., 25., 33., 34., 35., 39. in 49. člena Ustave ter naj bi bili kršeni 2., 8., 15. in 74. člen Ustave. Prav tako naj bi bile kršene pravice iz 6., 9. in 10. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP).
2. Po podatkih, ki jih je Ustavno sodišče pridobilo od Upravne enote Ljubljana, je pritožnik 15. 2. 2020 umrl. Okrajno sodišče v Ljubljani je 17. 9. 2021 objavilo oklic neznanim dedičem (Uradni list RS, št. 150/21). Po poteku roka iz navedenega oklica je Okrajno sodišče v Ljubljani Ustavnemu sodišču 30. 9. 2022 sporočilo, da se na oklic ni javil noben dedič in da po pritožniku – zapustniku ni dedičev.
3. Če pritožnik med postopkom z ustavno pritožbo, ki je bila vložena zoper akt, s katerim je bilo odločeno o nepodedljivih pravicah oziroma obveznostih, umre, ni več upravičene osebe, v interesu katere bi bil postopek v zvezi z ustavno pritožbo. S tem je izključen obstoj spora. Ob analogni uporabi tretjega odstavka 55.b člena
Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS)
je treba postopek odločanja o ustavni pritožbi ustaviti. Če pa gre za položaj, ko pravice in obveznosti, o katerih je bilo odločeno z izpodbijanim pravnim aktom, po smrti upravičene osebe preidejo na njene pravne naslednike, se postopek z ustavno pritožbo lahko nadaljuje s pravnimi nasledniki.
[1]
4. Ker po pritožniku ni dedičev, je treba ne glede na podedljivost pravic in obveznosti, o katerih je bilo odločeno z izpodbijanima aktoma postopka z ustavnima pritožbama ustaviti.
5. Glede na navedeno je senat Ustavnega sodišča postopka z navedenima ustavnima pritožbama ob analogni uporabi tretjega odstavka 55.b člena ZUstS ustavil.
6. Senat Ustavnega sodišča je sprejel ta sklep na podlagi tretjega odstavka 55.b člena
ZUstS v sestavi: predsednik senata dr. Marijan Pavčnik ter člana
dr. Rajko Knez in dr. Rok Svetlič.
Sklep je sprejel soglasno.
dr. Marijan Pavčnik
Predsednik senata
[1]
Tako že v sklepu Ustavnega sodišča št. Up-608/14 z dne 14. 3. 2019, 10. točka obrazložitve.